ŠOLA ZA RISANJE IN SLIKANJE

Samostojni visokošolski zavod Šola za risanje in slikanje je pri Ministrstvu za visoko šolstvo Republike Slovenije vpisan v razvid akreditiranih visokošolskih zavodov
Študijski program Slikarstvo 1. in 2. stopnje je pri Ministrstvu za visoko šolstvo Republike Slovenije vpisan v razvid akreditiranih visokošolskih študijskih programov


ŠOLA ZA RISANJE IN SLIKANJE 
Predstavitveni zbornik 2. stopenjskega (magistrskega oziroma podiplomskega) študijskega programa Slikarstvo



Uradno ime visokošolskega zavoda: Šola za risanje in slikanje
Pravnoorganizacijska oblika: samostojni visokošolski zavod
Ime študijskega programa: Slikarstvo (slikarstvo in moderne vizualne prakse)

Vrsta študija: izredni študij 
Način izvajanja izrednega študija: online študij 

Trajanje študija: 2 semestra oziroma 60 ECTS
Trajanje študija na I. in II. stopnji skupaj: 300 ECTS

Stopnja študija: II. stopnja (magistrski oziroma podiplomski študijski program)

Razvrstitev v nacionalno in evropsko ogrodje kvalifikacij: 
raven SOK: 8
raven EOK: 7
raven EOVK: druga stopnja

Strokovni naslov: magister/magistrica likovne umetnosti (mag. lik. um.) 
(ekvivalent v angleškem jeziku: Master of Fine Arts - MFA)

Javne listine: diplome, priloge k diplomi, potrdila o opravljenih študijskih obveznostih
Akademski jeziki: slovenski
Število vpisnih mest: 25
Absolventsko leto: da
Dokončanje dodiplomskega študija: magistrski izpit (priprava, predstavitev in zagovor magistrskega likovnega projekta  del in magistrske naloge)
Motto: Aut viam inveniam aut faciam!

Neuradno ime v angleškem jeziku: Arthouse - College of Visual Arts
Neuradno ime v hrvaškem jeziku: Škola za crtanje i slikanje

KONTAKT- VSE INFORMACIJE arthouse2012@gmail.com   www.arthouse-si.art



 INFORMACIJE O ŠTUDIJU
 
· spletna stran Šole za risanje in slikanje www.arthouse-si.art
· "Razpisu za vpis" na portalu eVŠ https://portal.evs.gov.si/prijava/
· dokument "Predstavitveni zbornik magistrskega študija?"
· FB: https://www.facebook.com/?locale=sl_SI
· online informativne ure- koledar je objavljen na www.arthouse-si.art. 
Po potrebi vam pripravimo individualno informativno uro.

[bookmark: _Hlk173223626]
PRIJAVA K VPISU IN VPIS
· Prijava k vpisu in vpis sta možna do 30. 9. 2025 oziroma do zasedenosti vpisnih mest.
· Šola predlaga, da vpis zaključite vsaj 10 dni pred pričetkom študija
· Kandidat se najprej prijavi k vpisu na portalu eVŠ https://portal.evs.gov.si/prijava/ 
· Ko šola zabeleži kandidatovo prijavo, mu posreduje Vpisni list Šole za risanje in slikanje in ga prične voditi po vpisnem postopku.
Portfolio: v vpisni list je integriran portfolio, v katerem kandidat navede kratek življenjepis z opisom lastne likovne dejavnosti, razlog za izbiro študija na Šoli za risanje in slikanje. Kandidat priloži deset likovnih del, od katerih morata biti vsaj dve prostoročni risbi s svinčnikom. 


VPIS - vpis poteka elektronsko in osebno na šoli 

Elektronski vpis- vpisni dokumenti, ki se oddajo po e-pošti na naslov arthouse2012@gmail.com

1. v celoti in pravilno izpolnjen ter podpisan vpisni list magistrskega študija 
2. dokazilo o dokončani ustrezni šoli
3. osebna izkaznica (fotografija obeh strani izkaznice; obe fotografiji naj bosta v velikosti izkaznice)  
4. dokazilo o vplačilu šolnine
Vpisnih dokumentov se ne sme pošiljati po pošti!

Vpis na šoli
Na šoli se odda overjeno kopijo dokazila o opravljeni ustrezni šoli in original na vpogled. 
Istovetnost se izkaže z osebno izkaznico ali potnim listom.
· Vpis na šoli bo v soboto, 26. septembra 2026 od 10h do 12h 
· Lokacija Brnčičeva 31, Ljubljana, je objavljena na naši spletni strani www.arthouse-si.art 


ŠTUDIJSKO LETO se prične s 1. 10. in traja do 30. 9. 
S študijem lahko pričnete tudi 1. 2. ali 1. 6. Pozanimajte se o tej možnosti!

ŠOLNINA - letnik magistrskega študija: 2400 €
ŠOLNINA - en letnik pripravljalnega študija: 2200 € 

V šolnino so zajeti tudi stroški opravljanja magistrskega izpita, vpisni stroški in drugi administrativni stroški. Šolnino se vplača se jo ob vpisu na račun zavoda. Šolnino lahko poravnate tudi na dan vpisa na šoli (gotovina). 


VPISNI POGOJI 

V  2. stopenjski študijski program se lahko vpiše:
ustvarjalec s področja slikarstva, kiparstva, grafike in drugih lepih umetnosti, fotografije, filma in videa (režija, montaža, kamera, direktor fotografije), animacije, scenskega oblikovanja (kostumografije, scenografije), arhitekture, krajinske arhitekture, oblikovanja (grafičnega, modnega, idustrijskega, oblikovanja tekstilij in drugega oblikovanja), novih medijev, spletne umetnosti in vseh drugih sodobnih vizualnih praks,

ki je opravil:

1. študijski program prve stopnje z ustreznih strokovnih področij (180 ECTS) in manjkajoči letnik 
2. študijski program prve stopnje z ustreznih strokovnih področij (240 ECTS)
3. študijski program prve stopnje z drugih strokovnih področij (180 ECTS) in manjkajoči letnik ter študijske obveznosti, ki so bistvene za nadaljevanje študija
4. študijski program prve stopnje z drugih strokovnih področij (240 ECTS) in študijske obveznosti, ki so bistvene za nadaljevanje študija
5. dodiplomski študijski program z ustreznih likovnih področij, sprejet pred letom 2004
6. dodiplomski študijski program z drugih področij, sprejet pred letom 2004 in študijske obveznosti, ki so bistvene za nadaljevanje študija

in ki je opravil:

7. preskus likovne nadarjenosti
Preskus likovne nadarjenosti je opravljen, ko kandidat uspešno predstavi portfolio in uspešno predstavi temo umetniško-likovnega projekta.


Študijske obveznosti, ki so bistvene za nadaljevanje študija
Te obveznosti se določijo s študijskim programom Šole za risanje in slikanje, upoštevajoč različnost strokovnega področja in obsegajo od 10 do največ 60 kreditnih točk, kandidati pa jih lahko opravijo v programih za izpopolnjevanje ali z opravljanjem izpitov pred vpisom v magistrski študijski program 

Študijske obveznosti, ki so bistvene za nadaljevanje študija so vsebine strokovnih področij slikarstva in lepih umetnosti, umetnostne zgodovine in likovne teorije oziroma likovnih analiz. Glede na naravo predhodnega visokošolskega študija kandidata se po potrebi se lahko določijo tudi druge obveznosti.

V tujini pridobljeno izobraževanje
Pogoje za vpis izpolnjujejo tudi kandidati, ki so končali zgoraj navedenim enakovredna izobraževanja v tujini in opravili preizkus posebne nadarjenosti za drugostopenjski magistrski študij na Šoli za risanje in slikanje. Vpisujejo se pod enakimi pogoji, kot veljajo za kandidate, ki so zaključili svoje šolanje v Sloveniji
Priznanje predhodno pridobljenih znanj
Visokošolski zavod kandidatom priznava pridobljeno znanje, usposobljenost ali zmožnosti, ki po vsebini in zahtevnosti v celoti ali deloma ustrezajo splošnim oziroma predmetno-specifičnim kompetencam, določenim s posameznim študijskim programom. 
Prizna se lahko za največ 30 ECTS znanja, pridobljenega izven tega študijskega programa
Pri vpisu na 2. stopenjski študij se lahko priznava do 30 ECTS v primeru prehoda iz dodiplomskega študijskega programa (8 semestrov) izoblikovanega pred bolonjsko reformo v program Šole za risanje in slikanje in v primeru priznanja neformalnega izobraževanja v skladu z Merili za priznanje neformalno pridobljenega znanja Šole za risanje in slikanje
Pogoji za napredovanje po programu
Študent lahko enkrat ponavlja letnik, če izpolnjuje pogoj za ponavljanje; opravljenih mora imeti vsaj 20 ECTS, da letnik lahko ponavlja. Podaljšanje statusa študenta je določeno s statutom zavoda.
Pogoji za izbiro v primeru omejitve vpisa: ob morebitni omejitvi vpisa bodo kandidati izbrani glede na uspeh pri študiju I. stopnje (povprečna ocena študija, ocena diplomskega dela, porfolio z likovnimi deli) in diploma II. stopnje, v kolikor je kandidat že opravil magisterij na sorodni šoli. 
Pogoji za dokončanje študija
Študent dokonča študij, ko opravi vse s programom predpisane obveznosti, zbere 60 ECTS in uspešno opravi magistrski izpit (pripravi, javno predstavi in zagovarja magistrsko delo in magistrsko nalogo)
Magistrsko delo je likovno umetniško delo, ki ga študent izvede v času študija. 
Zvrst in temo magistrskega dela študent predstavi ob vpisu.
Magistrska naloga je likovno-teoretsko pisna naloga, ki se vsebinsko smiselno navezuje na študentovo magistrsko delo. 

TRAJANJE ŠTUDIJA
Študij traja eno leto oziroma 60 ECTS. Ob vpisu študent prijavi svoj umetniški projekt, ki ga bo pripravil v času študija. Študij je zaključen, ko študent uspešno opravi magistrski izpit (uspešno predstavi in zagovarja teoretsko delo in likovno-umetniški projekt ter ga javno predstavi).


PREDMETI 

1. Slikarstvo likovno umetniškega projekta, ki ga je študent prijavil ob vpisu 
Obveznost obvezno sodelovanje pri predmetu Kreativno risanje in slikanje, ki se izvaja v okviru dela Virtualnega ateljeja.

 

2. Historična analiza vizualnih medijev (HAVM)

Prek historične analize vizualnih medijev in skozi oči estetike in teorije medijev spoznavati, členiti in razumeti  vizualne prakse od prve polovice 20. stoletja do danes; boljše razumevanje lastne ustvarjalne prakse in posledično odpiranje prostora za novo; zmožnost konceptualnega izražanja likovnih problemov  in umeščanje lastnega dela v tok historične analize; komunicirati v polju filozofije-estetike in povezovanje sodobnih praks z najsodobnejšimi likovno-filozofskimi teorijami; s pomočjo historične analize vizualnih medijev tudi boljše razumevanje sodobnih likovnih praks, ki so tesno vpete v likovno-umetniške, kulturne in splošne družbene vsebine.

Predavanja: predavanja se opravijo v dveh sklopih: Vizualna umetnost med ikonofilijo in ikonoklazmom in Modernizem in modernost. 

3. Likovne analize (LA)
Obstajajo štirje vidiki formalne analize: opis, analiza, interpretacija in vrednotenje. Opira se predvsem na likovno teorijo. Pregled lastnega dela in pomembnih del iz različnih zgodovinskih obdobij z vidika formalne likovne analize. Pridobljeno znanje študent vključuje in uporablja v teoretskem delu pri predstavitvi magistrskega projekta (Dokument na blogu: Formalna likovna analiza in pomoč pri interpretaciji umetniških del)
Obveznost: Pisni izpit za študente, ki niso diplomanti Šole za risanje in slikanje 


PREDAVATELJI
Predavatelji (nosilci in izvajalci predmetov)
· prof. dr. Ernest Ženko, dr. filozofskih znanosti - Historična analiza vizualnih medijev
· doc. dr. Kiki Klim:  Umetniško-likovni projekt 
· doc. mag. Mladen Jernejec: Slikarstvo in Likovne analize
V proces študija so glede na naravo projekta vključeni drugi predavatelji
· docenti Handi Behrič, Zlatjan Čučkov, Domen Kotnik, Polona Loborec, Teo Spiller, Ana Vidmar 


IZVAJANJE MAGISTRSKEGA ŠTUDIJA
PREDAVANJA (predmet HAVM in predavanja iz ciklusa Izbrana poglavja)  
KONZULTACIJE: Študent in mentor komunicirata z uporabo aplikacije zoom, po e-pošti in osebno.
Študent ima dolžnost, da najmanj enkrat mesečno zaprosi za individualne konzultacije. Na konzultacijah študent predstavi napredek pri delu; mentor študentovo delo analizira in komentira ter izvede zaključke. 
KOMUNIKACIJA: redna komunikacija je omogočena:
· v času z urnikom določenih ur predavanj
· v času individualnih in skupnih konzultacij, ateljejskega dela, drugi aktivnosti šole
· uporaba spletne aplikacije zoom, e-pošte šole in osebno 
· Šola po organizira tudi druga občasna srečanja z namenom dodatnega informiranja študentov in osebnega stika s študenti: predavanja iz sklopa "Izbrana poglavja", ex-tempore, delavnice, predstavitve, strokovne ekskurzije, neformalna srečanja.

